text: Fredericia-busser er igen på gaden
  27 februar 2012 kl. 08.48
  Nu kører bybusserne i Fredericia igen efter, at et fagligt møde mandag morgen blandt chaufførerne holdt busserne i garagen til klokken 9.
  Chaufførerne holder fagligt møde i protest og frustration over køreplaner, som de ikke mener hænger sammen.
  Det er især planen for linie 1, der betjener både Fredericias centrum og de store boligområder udenfor byen, som chaufførerne har problemer med.
  - Der mangler fem minutters køretid på hver runde - og det burde let kunne rettes, siger chaufførernes tillidsmand Mogens Refsgaard til TV SYD.
  I morgen tidlig mødes repræsentanter for chaufførerne med Lars Ejby Pedersen (Soc.dem.), der er formand for teknisk udvalg i Fredercia Kommune, som er politisk ansvarlig for byens bybusser.
  Chaufførernes tillidsmand Mogens Refsgaard forventer ikke, at bybusdriften blive berørt af mødet tirsdag morgen.
  - Vi håber på en løsning i løbet af et par uger, siger tillidsmand Mogens Refsgaard.
  